Publication: Magyar Közlöny
Issue: MK-2010-62 (Year: 2010, Number: 62)
Era: contemporary
Section: a Büntetõ Törvénykönyvrõl szóló 1978. évi IV. törvény (a továb biak ban: Btk.) módosításáról szóló 2010. évi
Paragraph Index: 1257

„1. § A Btk. a következõ 269/C. §-sal és az azt megelõzõ alcímmel egészül ki: A holokauszt nyilvános tagadása 269/C. § Aki nagy nyilvánosság elõtt a holokauszt áldozatának méltóságát azáltal sérti, hogy a holokauszt tényét tagadja, kétségbe vonja vagy jelentéktelen színben tünteti fel, bûntettet követ el, és három évig terjedõ szabadságvesztéssel büntetendõ.” A Btkmód. elfogadásával alapvetõen megváltozott az a jogszabályi háttér, amelyhez igazítottan a népszavazási kezdeményezést megfogalmazták, ezért a kérdés értelmezhetetlenné vált. Fentiekre tekintettel a népszavazásra feltenni kívánt kérdés már nem felel meg az Nsztv. 13. § (1) bekezdésében foglalt egyértelmûség követelményének: a választópolgárok nem tudják megítélni, hogy milyen jogalkotást támogatnának, és eredményes népszavazás esetén a jogalkotó sem tudná meghatározni jogalkotási kötelezettsége tartalmát. Az Alkotmánybíróság határozatában foglaltakra tekintettel az Országos Választási Bizottság – az Nsztv. 10. § c) pontja alapján, mivel a kérdés megfogalmazása nem felel meg a tör vény ben foglalt követelményeknek – az aláírásgyûjtõ ív mintapéldányának hitelesítését megtagadja. II. A határozat a Btkmód. rendelkezésein, az Nsztv. 2. §-án, a 10. § c) pontján, a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/8eecd9aa53a3633928ef83f7b26f356156def9fc/dokumentumok/708005cf5482655baa939850989cfba96c25dbfa/letoltes